

 ประกาศองค์การบริหารส่วนตำบลนนทรี

เรื่อง กำหนดวันตรวจรับพัสดุโครงการต่อเติมศาลาประชาคมหมู่บ้าน หมู่ 2 ตำบลนนทรี

------------------------------

 ตามที่องค์การบริหารส่วนตำบลนนทรี ได้ทำสัญญาจ้างโครงการต่อเติมศาลาประชาคมหมู่บ้าน หมู่ 2 ตำบลนนทรี โดยวิธีเฉพาะเจาะจง เป็นจำนวนเงิน 170,000.- บาท (หนึ่งแสนเจ็ดหมื่นบาทถ้วน) ตามสัญญาจ้างเลขที่ 27/2561 ลงวันที่ 18 กันยายน 2561 สิ้นสุดสัญญาวันที่ 2 พฤศจิกายน 2561 นั้น

 บัดนี้ ผู้รับจ้างได้ทำการส่งมอบงาน เมื่อวันที่ 26 ตุลาคม 2561 องค์การบริหารส่วนตำบลนนทรี จึงขอแจ้งมาเพื่อประชาสัมพันธ์ให้ทราบ ว่าคณะกรรมการตรวจรับพัสดุจะทำการตรวจรับพัสดุ ในวันที่ 1 พฤศจิกายน 2561 เวลา 14.00 น. ณ สถานที่ก่อสร้าง .

จึงเรียนมาเพื่อประชาสัมพันธ์ ให้ทราบโดยทั่วกัน

 ประกาศ ณ วันที่ 31 เดือน ตุลาคม พ.ศ. 2561

 ประเสริฐ แววนำ

 (นายประเสริฐ แววนำ)

 นายกองค์การบริหารส่วนตำบลนนทรี